A Prato csapatában kezdte a labdarúgást, ahol 1962-ben mutatkozott be az első csapatban. Az 1963–64-es idényben az Empoli játékosa volt. 1964 és 1968 között a Fiorentina csapatában szerepelt, ahol egy olasz kupa és egy közép-európai kupa győzelmet szerzett az együttessel. 1968 és 1977 között az Internazionale labdarúgója volt. Tagja volt az 1970–71-es bajnokcsapatnak. Az 1977–78-as idényben a Rimini együttesében fejezte be az aktív labdarúgást.